钦定古今图书集成/明伦汇编/氏族典/第241卷 > 张归厚
## 钦定古今图书集成/明伦汇编/氏族典/第241卷 > 张归厚

按《五代史张归霸传》：“归霸弟归厚，字德坤，为将善用
弓槊，能以少击众。张晊屯赤冈，归厚与晊独战阵前，
晊惫而却，遂大败。太祖大悦，以为骑长。太祖与郓兵
遇，归厚以数十骑卫太祖还，马中矢僵，持槊步斗，体
被十馀箭。归迁右神武统军，历洺、晋、绛三州刺史，与
晋人屡战，未尝屈。乾化元年，拜镇国军节度使，以疾”
卒。子汉卿，梁亡，诛族。